CELEX: 62012TN0409
Language: fi
Date: 2012-09-12 00:00:00
Title: Asia T-409/12: Kanne 12.9.2012 — Mitsubishi Electric v. komissio

10.11.2012   
            
            
               FI
            
            
               Euroopan unionin virallinen lehti
            
            
               C 343/19
            
         Kanne 12.9.2012 — Mitsubishi Electric v. komissio
   (Asia T-409/12)
   2012/C 343/33
   Oikeudenkäyntikieli: englanti
   
      Asianosaiset
   
   
      Kantaja: Mitsubishi Electric Corp. (Tokio, Japani) (edustajat: Solicitor R. Denton, Solicitor J. Vyavaharkar ja Solicitor R. Browne ja lakimies K. Haegeman)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan EY:n perustamissopimuksen 81 artiklan (josta on tullut Euroopan unionin toiminnasta tehdyn sopimuksen 101 artikla) ja ETA-sopimuksen 53 artiklan mukaisesta menettelystä 24.1.2007 tehdyn päätöksen K(2006) 6762 lopullinen muuttamisesta 27.6.2012 tehdyn komission päätöksen K(2012) 4381 lopullinen (asia COMP/39.966 — kaasueristeiset kytkinlaitteet — sakot) siltä osin kuin se koskee kantajaa tai toissijaisesti
            
         
               —
            
            
               alentamaan huomattavasti päätöksessä kantajalle määrättyä sakkoa ja
            
         
               —
            
            
               velvoittamaan vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhdeksään kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           komissio ei noudattanut perusteluvelvollisuuttaan sakkoa laskiessaan ja on rikkonut hyvän hallinnon periaatetta.
                        
                     
         
               2)
            
            
               Toinen kanneperuste, jonka mukaan
               
                           —
                        
                        
                           komissio rikkoi perusteluvelvollisuuttaan laskiessaan kantajaan sovellettavan kertoimen ja on loukannut yhdenvertaisen kohtelun periaatetta ja suhteellisuusperiaatetta kerrointa laskiessaan.
                        
                     
         
               3)
            
            
               Kolmas kanneperuste, jonka mukaan
               
                           —
                        
                        
                           komissio loukkasi suhteellisuusperiaatetta määrittäessään kantajan sakon samalla tavalla kuin se määritti eurooppalaisille valmistajille määrättävän sakon.
                        
                     
         
               4)
            
            
               Neljäs kanneperuste, jonka mukaan
               
                           —
                        
                        
                           komissio teki virheen jättäessään ottamatta huomioon taloudellisen ja teknisen näytön, kun se määritti kantajan toiminnan vaikutuksen ja laski kantajan sakon.
                        
                     
         
               5)
            
            
               Viides kanneperuste, jonka mukaan
               
                           —
                        
                        
                           komissio teki virheen määrittäessään väitetyn kartellin keston.
                        
                     
         
               6)
            
            
               Kuudes kanneperuste, jonka mukaan
               
                           —
                        
                        
                           komissio teki virheen määrittäessään TM T&D:n sakon laskentapohjan osuudet jaettaviksi kantajan ja toisen yhtiön välillä ja rikkoi siten yhdenvertaisen kohtelun periaatetta ja suhteellisuusperiaatetta.
                        
                     
         
               7)
            
            
               Seitsemäs kanneperuste, jonka mukaan
               
                           —
                        
                        
                           komissio rikkoi perusteluvelvollisuuttaan päättäessään TM T&D:n sakon laskentapohjan osuuksien jakamisesta kantajan ja toisen yhtiön välillä.
                        
                     
         
               8)
            
            
               Kahdeksas kanneperuste, jonka mukaan
               
                           —
                        
                        
                           komissio teki virheen menetelmässään laskentapohjan määräämiseksi kantajalle ajanjaksolta, joka edelsi TM T&D:n muodostamista, ja loukkasi siten yhdenvertaisen kohtelun periaatetta ja suhteellisuusperiaatetta.
                        
                     
         
               9)
            
            
               Yhdeksäs kanneperuste, jonka mukaan
               
                           —
                        
                        
                           komissio rikkoi perusteluvelvollisuuttaan menetelmässään laskentapohjan määräämiseksi kantajalle ajanjaksolta, joka edelsi TM T&D:n muodostamista.